Broj: 11-02-5-1656/23

Sarajevo, 18. 6. 2024. godine

**SREDNJOROČNI PLAN RADA**

**MINISTARSTVA PRAVDE BOSNE I HERCEGOVINE**

**ZA RAZDOBLJE OD 2024. DO 2026. GODINE**

**S A D R Ž A J**

UVOD 3

I – STRATEŠKI OKVIR 4

II - VIZIJA I MISIJA MINISTARSTVA PRAVDE BIH 6

III - SUDIONICI I PARTNERI 6

IV - TEMELJNA PROGRAMSKA OPREDJELJENJA 6

V - RESURSI I KAPACITETI POTREBNI ZA POSTIZANJE CILJEVA 9

5.1 Predviđeni izvori financiranja 9

5.2. Jačanje ustrojstvenih kapaciteta potrebnih za izvršenje plana 10

VI - OKVIR ZA PRAĆENJE PROVedbe PLANA I PROCJENA REZULTATA 12

6.1 Definiranje ključnih pokazatelja 12

6. 2 Metode prikupljanja informacija o pokazateljima 12

6.3. Definiranje najvažnijih pokazatelja 12

6.4 Praćenje provedbe SPR MP BiH 13

PRILOZI 13

# UVOD

Ministarstvo pravde Bosne i Hercegovine (u daljnjem tekstu: Ministarstvo pravde BiH) od 2005. godine izrađuje vlastite srednjoročne planove rada.

Od 2014. godine, kada je Vijeće ministara Bosne i Hercegovine (u daljnjem tekstu: Vijeće ministara BiH) donijelo Odluku о postupku srednjoročnog planiranja, praćenja i izvješćivanja u institucijama Bosne i Hercegovine („Službeni glasnik BiH“, broj 62/14) (u daljem tekstu: Odluka), srednjoročno planiranje rada u Ministarstvu pravde BiH se odvija sukladno Odluci i usvojenoj metodologiji.

Izrada Srednjoročnog plana rada Ministarstva pravde BiH za razdoblje od 2024. do 2026. godine (u daljnjem tekstu: Srednjoročni plan) je započela 31. 1. 2023. godine.

Svrha izrade Srednjoročnog plana je:

1) omogućiti utvrđivanje prioritetnih pitanja rada sa ciljem osiguranja podataka za proračunsko i normativno planiranje,

2) pružiti smjernice na koje oblasti se treba usmjeriti kod izrade politika,

3) pružiti dokumentacijski temelj donositeljima odluka na temelju kojeg mogu razmatrati i odlučivati o prioritetima i optimalnom korištenju kapaciteta,

4) osigurati zadovoljenje potreba građana i

5) pružiti pomoć u izgradnji partnerstava između institucija vlasti, organizacija civilnog društva (u daljem tekstu: OCD) i javnosti, na način da se uključe u izradu, praćenje provedbu i procjenu javnih politika i zakona koje izrađuje MP BiH.

Kod izrade Srednjoročnog plana, poduzeti su sljedeći koraci:

1) sastavljen je plan za planiranje,

2) uspostavljen je tim za planiranje,

3) prikupljeni su potrebni dokumenti i podaci,

4) izvršena je analiza okruženja i utvrđena su strateška pitanja,

5) definirani su misija, vizija i vrijednosti MP BiH,

6) razmotreni su i potvrđeni srednjoročni i posebni ciljevi MP BiH,

7) sačinjeni su programi i projekti MP BiH,

8) određeni su pokazatelji provedbe ciljeva, programa i projekata,

9) definiran je način provedbe SPR MP BiH i

10) definiran je način praćenja i procjene provedbe SPR MP BiH.

***Izrazi koji su radi preglednosti dati u jednom gramatičkom rodu u ovom planu, bez diskriminacije se odnose i na muškarce i na žene.***

# I – STRATEŠKI OKVIR

Strateški okvir institucija Bosne i Hercegovine do 2030. godine je usvojen na 57. sjednici Vijeća ministara BiH, od 9. 11. 2022. godine. Sukladno Strateškom okviru institucija BiH do 2030. godine, u okviru strateškog cilja Transparentan, učinkovit i odgovoran javni sektor, mandat Ministarstva pravde BiH doprinosi ostvarenju dva prioriteta: Jačanje vladavine prava, sigurnost i temeljna prava i Unapređenje funkcionalnosti, transparentnosti, učinkovitosti i odgovornosti u institucijama Vijeća ministara BiH.

U ekspozeu predsjedateljice Vijeća ministara BiH naglasak je stavljen je na normativno-pravne propise koje predlaže Ministarstvo pravde BiH, kao što su Zakon o oduzimanju i upravljanju imovinom stečenom kaznenim djelom, Zakon o kaznenom postupku, te Odluka o uspostavi Nadzornog tijela za praćenje provedbe Strategije za rad na predmetima ratnih zločina. Naglašena je i potreba za brzim usvajanjem Strategije za alternativno rješavanje sporova.

Prilikom izrade Srednjoročnog plana u obzir su uzeti i prioriteti iz strategije Europske komisije Vjerodostojne perspektive proširenja i pojačana suradnja EU-a sa zapadnim Balkanom iz 2018. godine. Tijekom 2019. godine usvojene su Političke smjernice rada Europske komisije u razdoblju od 2019. do 2024. godine. Ove smjernice sadrže šest prioriteta od čega su dvije od značaja za pravdu i upravu i to su: Snažnija Europa u svijetu i Novi poticaj europskoj demokraciji.

Regionalno vijeće za suradnju je koordinator i tehnički administrator Strategije Jugoistočna Europa 2030. godine, koja je usvojena na samitu Procesa suradnje u Jugoistočnoj Europi 17. 6. 2021. godine, kao i od strane BiH. U okviru dimenzije Ljudi, jedan od definiranih strateških ciljeva je poboljšati jednak pristup i kvalitet pravde, kao i javnih usluga u Jugoistočnoj Europi, što se podudara sa strateškim ciljevima sektora pravde i uprave u BiH.

Jedna od ključnih dimenzija strateškog okvira je određena i reformom javne uprave (RJU). Vijeće ministara BiH je na 155. sjednici, održanoj 25. 9. 2018. godine, usvojilo novi Strateški okvir za reformu javne uprave 2019.-2022. godine. S obzirom na poteškoće u uspostavi upravljačkih struktura praćenja i provođenja zbog čega je došlo do ne provedbe strateškog okvira Vijeće ministara BiH je na 56. sjednici, održanoj 26. 10. 2022. godine produžilo važenje Strateškog okvira za reformu javne uprave i Akcijskog plana do 2027. godine („Službeni glasnik BiH“, broj 78/22). Ministarstvo pravde BiH daje doprinos u provedbi aktivnosti iz Strateškog okvira za reformu javne uprave i Akcijskog plana do 2027. godine i iste unosi u svoje srednjoročne i godišnje planske dokumente, a oblasti iz kojih su preuzeti prioriteti u radu Ministarstva pravde BiH su: 1. Razvitak politika i koordinacija, 2. Državna služba i upravljanje ljudskim potencijalima, 3. Odgovornost, 4. Pružanje usluga i 5. Upravljanje javnim financijama.

Borba i prevencija korupcije je dimenzija strateškog okvira koja se nalazi u više strateških inicijativa, ali ključne inicijative, koje su uzete u obzir, dolaze iz Strategija za prevenciju i borbu protiv korupcije BiH.

U okviru razvitka rodnih politika u nacrtu je Gender akcijski plan 2023. – 2027. godine iz kojeg su obveze uvrštene u Srednjoročni plan. Ministarstvo pravde BiH važan je sudionik i drugih strateških i akcijskih dokumenata iz mjerodavnosti ljudskih prava, kao i i iz oblasti sigurnosti koji se odnose na sprečavanje pranja novca, financiranje terorizma, organiziranog kriminala i drugih.

Strateški ciljevi sektora pravde u BiH detaljno su razrađeni kroz Nacrt SRSP u BiH za razdoblje od 2023. do 2027. godine, a koja obuhvata pet reformskih oblasti i to: Pravosuđe, Izvršenje kaznenih sankcija, Pravnu pomoć i pristup pravdi, Podrška gospodarskom razvitku i Koordiniran, dobro rukovođen i odgovoran sektor, koji su uvršteni u predmetni plan. Iako u nacrtu Akcijski plan za otklanjanje nedostataka u oblasti vladavine prava i za provedbu preporuka i mjera sadržanih u Izvješću stručnjaka o pitanjima vladavine prava u Bosni i Hercegovini od 5. 12. 2019. godine dio je SRSP u BiH, a time i ovog plana.

Iako usvojena kao poseban dokument, Državna strategija za rad na predmetima ratnih zločina je sastavni dio SRSP u BiH. Revidirani prijedlog strategije je usvojen 24. 9. 2020. godine.

Sastavni dio SRSP u BiH čini i Strategija tranzicijske pravde u BiH, koja je izrađena, ali još nije razmatrana i usvojena zbog otvorenih političkih pitanja.

Najvažniji poticaj za provedbu reformi u sektoru pravde u BiH je provedba Sporazuma o stabilizaciji i pridruživanju kroz sustav koordinacije procesa europskih integracija i rada u zajedničkim tijelima.

Nadležnosti Ministarstva pravde BiH su propisane člancima 13. i 16. Zakona o ministarstvima i drugim tijelima uprave Bosne i Hercegovine. Navedenim odredbama, Ministarstvo pravde BiH je mjerodavno za:

1. izradu zakona iz oblasti pravosuđa, pravosudnu upravu Bosne i Hercegovine (BiH) i međunarodnu pravosudnu suradnju,
2. međunarodnu i međuentitetsku pravnu pomoć i suradnju,
3. poslove uprave i poslove upravne inspekcije,
4. koordiniranje u sektoru pravde u BiH i druge poslove koji nisu u mjerodavnosti drugih ministarstava BiH, a srodni su poslovima iz mjerodavnosti Ministarstva pravde BiH.

Nadležnosti Ministarstva pravde BiH su propisane i zakonima BiH koji se odnose na: suradnju sa međunarodnim kaznenim sudovima, polaganje pravosudnog ispita, sudsku policiju BiH, besplatnu pravnu pomoć, slobodu vjere i pravni položaj crkava i vjerskih zajednica u BiH, registraciju udruženja i zaklada, registriranje pravnih osoba koje utemeljuju institucije BiH, uporabu i zaštitu naziva BiH, grba, zastave i pečata BiH, izvršenju kaznenih sankcija, pritvora i drugih mjera Suda BiH, pomilovanje i registriranje zaloga.

Neke od mjerodavnosti Ministarstva pravde BiH su nastale po drugim pravnim temeljima, a odnose se na: obuke za pružanje pravne pomoći pred Sudom BiH, pravnu pomoć i razvitak civilnog društva.

Srednjoročni plan je sukladan sa Srednjoročnim programom rada Vijeća ministara BiH koji je donesen na 45. sjednici od 9. 4. 2024. godine, a koji predstavlja izvor mandata, ciljeva i potreba, kao i srednjoročni okvir unutar kojeg se postižu rezultati za ostvarenje strateških ciljeva. Prilikom donošenja Srednjoročnog programa rada Vijeća ministara BiH izmjenjen je jedan od ciljeva iz mjerodavnosti Ministarstva pravde BiH.

Srednjoročni plan predstavlja okvir rada Ministarstva pravde BiH, odnosno definira prioritete, ciljeve i potrebe, kao i viziju najvažnijih područja rada i djelovanja u narednom trogodišnjem razdoblju.

# II - VIZIJA I MISIJA MINISTARSTVA PRAVDE BIH

**Izjava o viziji**

Vizija Ministarstva pravde BiH je uspostaviti moderan pravosudni sustav i modernu javnu upravu na razini BiH, koji će osigurati i poštivati načela vladavine prava na kojima počiva funkcioniranje pravosudnog sustava i javne uprave u Europskoj uniji i doprinijeti uspješnom procesu pridruživanja i pristupanja, te osigurati kvalitetno zadovoljenje potreba građana i pravnih osoba.

**Izjava o misiji**

Misija Ministarstva pravde BiH je stvaranje uvjeta za učinkovit i koordiniran sustav pravde i javne uprave u BiH, koji je odgovoran prema svim građanima i pravnim osobama, te potpuno sukladan sa normama i najboljom praksom Europske unije, garantirajući vladavinu prava.

Provođenje misije uključuje pridržavanje vrijednosti i načela profesionalizma, partnerstva, učinkovitosti rada, razvitka svijesti, neovisnosti u radu, te načela zaštite ljudskih prava, ostvarljivost i odgovornost.

# III - SUDIONICI I PARTNERI

U provedbi svog mandata Ministarstvo pravde BiH najvećim dijelom surađuje s institucijama na razini BiH, ali i sa institucijama na razini Federacije BiH i Republike Srpske, te po potrebi i sa institucijama županija i Brčko distrikta BiH. Bitno je istaći i značaj suradnje sa međunarodnim organizacijama i donatorima, kao i sa profesionalnim udrugama i organizacijama civilnog društva.

Posebno je potrebno istaći suradnju kroz rad u raznim radnim skupinama, na izradi normativno-pravnih propisa, ali i na izradi strateških dokumenata.

# IV – TEMELJNA PROGRAMSKA OPREDJELJENJA

Polazni okvir za definiranje ciljeva Ministarstva pravde BiH bila su strateška pitanja utvrđena u postupku izrade plana.

Posebni ciljevi Ministarstva pravde BiH su određeni na temelju vizije, misije i nadležnosti Ministarstva pravde BiH, kao i izazova sa kojim se Ministarstvo pravde BiH suočava u svom radu. Sukladno navedenom definirana su dva posebna cilja za dva srednjoročna cilja, jedan za oblast pravde i jedan za oblast uprave. Programi, koji su instrumenti za provedbu ciljeva, sastavljeni su od projekata, odnosno, skupine zajedničkih aktivnosti koje vode prema ostvarenju cilja.

Strateški cilj MP BiH je određen Strateškim okvirom za BiH do 2030. godine i glasi:

1. Transparentan, učinkovit i odgovoran javni sektor.

Unutar strateškog okvira i navedenog strateškog cilja Ministarstvo pravde BiH je mjerodavno za provedbu dva prioriteta:

1. Unaprijediti funkcionalnost, transparentnost, učinkovitost i odgovornost u institucijama Vijeća ministara BiH,

2. Ojačati vladavinu prava, sigurnosti i temeljnih prava.

Srednjoročni ciljevi Ministarstva pravde BiH čine doprinos u izradi i provdbi strateškog okvira BiH, a koje Direkcija za ekonomsko planiranje konsolidira na razini više institucija i doprinose istom strateškom cilju.

|  |  |
| --- | --- |
| **Srednjoročni cilj 1.1** | Unapređenje kreiranja politika, procesa integracija u EU i reforme javne uprave |
| **Srednjoročni cilj 1.2** | Unapređenje učinkovitosti,odgovornosti,kvalitete i neovisnosti sektora pravde u BiH sukladno sa mjerodavnostima, predlaganje propisa o Ustavnom sudu uključujući i rješavanje pitanja statusa međunarodnih sudaca |

Sukladno srednjoročnim ciljevima, MP BiH utvrđuje dva posebna cilja:

|  |  |
| --- | --- |
| **Posebni cilj 1.1.a** | Stvoriti pretpostavke za aktivnije sudjelovanje civilnog društva, unaprijediti sustav uprave i upravne inspekcije i uspješno koordinirati sektor pravde i uprave u BiH |
| **Posebni cilj 1.2.a** | Osigurati stabilnu pravosudnu upravu, ojačati pravosudnu suradnju, osigurati pružanje međunarodne pravne pomoći i suradnje, human i zakonit tretman, te učinkovitu resocijalizaciju zatvorenika i pritvorenika |

Sukladno definiranim srednjoročnim i posebnim ciljevima, definirani su programi i projekti za njihovu provedbu:

|  |
| --- |
| **Posebni cilj 1.2.a** Stvoriti pretpostavke za aktivnije sudjelovanje civilnog društva, unaprijediti sustave uprave i upravne inspekcije i uspješno koordinirati sektor pravde i uprave u BiH |
| **Program** | **Projekti** |
| 1.2.1 Javna uprava i suradnja sa civilnim društvom | 1.1.1.1 Programske aktivnosti i razvitak i unapređenje pravnog okvira javne uprave i civilnog društva, učinkovit inspekcijski nadzor, drugostupanjsko odlučivanje u žalbama i administracija registra zaloga |
| 1.1.1.2 Programske aktivnosti i učinkovito i efektivno upravljanje ministarstvom usmjereno na rezultate i koordiniranje sa drugim institucijama |
| 1.1.1.3 Digitalna transformacija i reforma javne uprave u BiH (implementacija i koordinacija provedbe strateškog okvira za reformu javne uprave i akcijskog plana) i EU integracije u oblasti političkih kriterija (demokracija) |
| 1.1.1.4 PJI - Sudjelovanje u EU programu "Građanstvo, ravnopravnost, prava i vrijednosti" 2021.-2027. godine |
| **Posebni cilj 2.1.a:** Osigurati stabilnu sudbenu upravu, ojačati sudbenu suradnju, osigurati pružanje međunarodne pravne pomoći i suradnje, human i zakonit tretman, te učinkovita resocijalizaciju zatvorenika i pritvorenika |
| **Programi** | **Projekti** |
| 2.1.1 Vladavina prava u BiH – sustav pravde | 1.2.1.1 Programske aktivnosti i razvitak i unapređenje pravnog okvira sustava pravosuđa, izvršenja kaznenih sankcija, pristupa pravdi i međunarodne i međuentitetske pravne pomoći, međunarodne pravosudne suradnje i unutar BiH |
| 1.2.1.2 Programske aktivnosti i efikasno i efektivno upravljanje ministarstvom usmjereno na rezultate i koordiniranje sa drugim institucijama |
| 1.2.1.3 Digitalna transformacija i reforma sustava pravde u BiH (implementacija i koordiniranje provođenja aktivnosti reforme sektora pravde u BiH) i EU integracije u oblasti političkih kriterija (vladavina prava) i poglavlja 4, 6, 23 i 24 |
| 1.2.1.4 PJI - Potpora procesu rješavanja predmeta ratnih zločina |
| 1.2.1.5 PJI - Sudjelovanje u EU programu "Pravosuđe" 2021.-2027. godine |

Tijekom ovog ciklusa srednjoročnog planiranja MP BIH je izvršilo usklađivanje i optimizaciju programa i projekata. Žalbeno vijeće pri VM BiH je uvršten pod program Javna uprava i suradnja sa civilnim društvom.

**Rizici[[1]](#footnote-1)**

|  |  |  |
| --- | --- | --- |
| **Naziv rizika** | **Protivmjere** | **Komentar** |
| 1. Neodržavanje sastanaka Stručnog kolegija MP BiH i sastanaka koordinacijetajnika MP BiH sa rukovodećim državnim službenicima na kojima se vrši utvrđivanje nacrta zakona i drugog propisa, utvrđivanje nacrta provedbenog propisa, utvrđivanje, praćenje provedbe i izvješćivanje o provedbi SRSP u BiH i AP, utvrđivanje, praćenje provedbe i izvješćivanje o provedbi Srednjoročnog plana, utvrđivanje, praćenje provedbe i izvješćivanje o provedbi godišnjeg programa rada Ministarstva pravde BiH | 1) Započeti s održavanjem sastanaka stručnog kolegija MP BiH, najmanje jednom mjesečno i sastanaka koordinacije tajnika MP BiH sa rukovodećim državnim službenicima, najmanje jednom u 15 dana, na kojima bi se raspravljalo o navedenim pitanjima. |  |
| 2. Praćenje provedbe zakona i razvojnih politika (dugoročnih strategija) | 1) Započeti sa praćenjem provedbe zakona i razvojnih politika, što je obveza propisana izmjenama i dopunama Jedinstvenih pravila za izradu pravnih propisa u institucijama BiH,2) Započeti pohađanje stručnih obuka i učenje uz rad od strane državnih službenika za praćenje provedbe zakona i drugih propisa i izradu analitičkih, informativnih i drugih materijala o problemima u provedbi zakona i drugih propisana osnovu podataka prikupljenih tijekom praćenja njihove provedbe i predlaganju mjera za njihovo prevladavanje,3) Izraditi metodologiju za prikupljanje podataka o provedbi zakona i drugih propisa, kao i razvojnih politika putem nadograđenog OWIS sustava pisarnice, traženjem donatorske pomoći. |  |
| 3. Rad s osobama lišenim slobode bez medicinske dokumentacije, pozivanje hitne medicinske službe, što može imati za posljedicu nepružanje ili pružanje neadekvatne medicinske pomoći | 1) Razgovor s osobom lišenom slobode o vrsti bolesti, 2) Pozivanje hitne medicinske službe. |  |

# V - RESURSI I KAPACITETI POTREBNI ZA POSTIZANJE CILJEVA

## 5.1 Predviđeni izvori financiranja

Najvažniji zadatak u okviru daljnjeg planiranja aktivnosti za provedbu Srednjoročnog plana je izrada realističnog plana financiranja koja će podržati njegovu provedbu. U svojim programskim formatima tablice za pregled proračunskih prioriteta pružaju detaljan temelj za izradu opsežne financijske slike Ministarstva pravde BiH.

Kod pitanja kako provesti Srednjoročni plan, važno je da Ministarstvo pravde BiH izradi financijski plan, koji će uzeti u obzir trenutni financijski položaj, sukladan sa tablicama programskog proračuna, procjenu ovisnosti o međunarodnom financiranju, moguće uštede, sa ciljem osiguranja sredstva za aktivnosti predviđene Srednjoročnim planom i kreativno ispitivanje načina financiranja svojih aktivnosti.

Proračunski postupak u BiH nudi veći broj prilika za povećanje učinkovitost u trošenju javnih sredstava u Ministarstvu pravde BiH. Ministarstvo pravde BiH je dobilo značajna sredstava na ime podrške za strateški razvitak i povećanje učinaka i rezultata rada. Provedba Srednjoročnog plana trebalo bi dodatno potaći na to.

Ministarstvo pravde BiH će biti neophodno da svoje financijske potrebe obrazlaže dokazima, predanošću i rezultatima rada, kako bi zadržao sadašnje pozicije. Da bi se ispunila očekivanja Srednjoročnog plana, Ministarstvo pravde BiH će morati ostvariti pristup i drugim izvorima financiranja. Ovo će biti izazov u narednim godinama. Ministarstvo pravde BiH će biti uspješnije ako njegovi zahtjevi budu podržani argumentacijom utemeljenom na Srednjoročnom planu.

Za provedbu programa i pripadajućih projekata, a u cilju provedbe postavljenih srednjoročnih i posebnih ciljeva definiranih Srednjoročnim planom, planirano je ukupno 13.640.916,00 KM proračunskih sredstava.

Ministarstvo pravde BiH provodi ili planira provedbu nekoliko projekata iz IPA sredstava (EU podrška pravdi i programe EU – Europa za građane i Pravosuđe, EU za Pravdu BiH).

U narednim tablicama su prikazani rashodi Ministarstva pravde BiH u prethodnom srednjoročnom razdoblju.

Rashodi po vrstama u srednjoročnom periodu

|  |  |  |  |  |
| --- | --- | --- | --- | --- |
| **Ekon.****kod** | **Ukupno planirani rashodi****(po ekonomskoj klasifikaciji)** | **2020.****(Izvršenje)** | **2021. (Izvršenje)** | **2022. (Izvršenje)** |
| 611000 | Bruto plaće i naknade | 5.765.342,42 | 5.295.518,33 | 5.762.390,77 |
| 612000 | Naknade troškova zaposlenih | 957.513,82 | 863.337,84 | 1.033.973,90 |
| 613000 | Izdaci za materijal i usluge | 5.632.890,05 | 1.329.859,86 | 1.466.818,96 |
| 614000 | Tekući grantovi | 0 | 0 | 0 |
| 821000 | Kapitalna ulaganja | 3.472.006,10 | 602.544,97 | 41.936,61 |

Rashodi po izvorima u srednjoročnom periodu

|  |  |  |  |  |
| --- | --- | --- | --- | --- |
| **R.b.** | **Ukupno planirani rashodi****(po ekonomskoj klasifikaciji)** | **2020.****(Izvršenje)** | **2021. (Izvršenje)** | **2022. (Izvršenje)** |
| 1. | Rashodi financirani iz proračuna | 15.807.400,31 | 8.064.854,53 | 8.263.183,63 |
| 2. | Rashodi financirani iz kreditnih sredstava | 0 | 0 | 0 |
| 3. | Rashodi financirani iz donacija | 20.352,08 | 26.406,47 | 41.936,61 |

## 5.2. Jačanje organizacijskih kapaciteta potrebnih za izvršenje plana

Zaključno sa 31. 12. 2022. godine MP BiH u evidencijama vodi 177 zaposlenih, što čini 79% od planiranog broja zaposlenih prema Pravilniku o unutarnjem ustrojstvu MP BiH.

U narednom razdoblju MP BiH će raditi na jačanju i razvitku ljudskih potencijala prateći njihov razvitak kroz ostvarivanje rezultata u obavljanju zadataka, a u dijelu gdje su primijećene slabosti će provoditi politiku jačanja kapaciteta kroz obuke, u organizaciji Agencije za državnu službu BiH, DEI, ReSPA-e, donatorskih projekata i/ili specijaliziranih obuka.

MP BiH ima riješeno pitanje smještaja u vlastitim prostorijama na dvije funkcionalno odvojene lokacije u Sarajevu i posjeduje materijalno-tehnička sredstva za nesmetan rad, koja se redovno održavaju, a zastarjela oprema se zamjenjuje novom.

Ljudski potencijali MP BiH na dan 31. 12. 2022. godine.

|  |  |  |  |
| --- | --- | --- | --- |
| **Naziv organizacione jedinice** | **Predviđeni broj zaposlenih** | **Popunjeni broj zaposlenih** | **Postotak popunjenosti** |
| Ured ministra | 9 | 9 | 100% |
| Ured zamjenika ministra | 5 | 3 | 60% |
| Ured tajnika Ministarstva  | 5 | 3 | 60% |
| Jedinica interne revizije | 3 | 1 | 33,3% |
| Sektor za kadrovske, opće i financijsko - materijalne poslove | 31 | 26 | 83,87% |
| Sektor za pravosudna tijela | 10 | 9 | 90% |
| Sektor za izvršenje kaznenih sankcija i rad kaznene ustanove | 11 | 8 | 72,72% |
| Sektor za međunarodnu i međuentitetsku pravnu pomoć i suradnju | 25 | 22 | 88,00% |
| Sektor za upravu | 11 | 9 | 81,81% |
| Upravni inspektorat | 7 | 5 | 71,42% |
| Sektor za strateška planiranja, koordiniranje pomoći i europske integracije | 13 | 13 | 100% |
| Sektor za pravnu pomoć i razvitak civilnog društva | 8 | 5 | 62,50% |
| Sektor za kaznenu pomoć i edukaciju u kaznenim stvarima pred Sudom BiH | 13 | 11 | 84,61% |
| Ured za registar zaloga i informatizaciju | 4 | 3 | 75% |
| Odjeljenje sudbene policije | 65 | 48 | 73,84% |
| Ured za besplatnu pravnu pomoć | 4 | 2 | 50% |
| **Ukupno:** | 224 | 177 | 79,01% |
| Žalbeno vijeće pri VM BiH[[2]](#footnote-2) | 3 | 3 | 100% |

Pregled spolne strukture ljudskih potencijala MP BiH – rukovodioci, državni službenici i zaposlenici na dan 31. 12. 2022. godine

|  |  |  |  |  |
| --- | --- | --- | --- | --- |
| **Naziv ustrojstvene jedinice/ naziv radnog mjesta** | RUKOVODITELJI | **DRŽAVNI SLUŽBENICI** | **ZAPOSLENICI** | **UKUPNO** |
| Rukovodeći državni službenici/ Rukovodeći interne revizije/ Glavni inspektor | Šefovi unutarnjih ustrojstvenih jedinice/ Zapovjednik SP/ Šefovi ureda i savjetnici rukovoditelja | Stručni savjetnici/ Interni revizor/ Inspektor/ Zapovjednici | Viši stručni suradnici | Stručni suradnici | Pripravnici | Zapovjednik smjene/ Samostalni referent | Sudbeni policajac/ Referent /Dostavljač pošte | IT administrator | Vozač |
| **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** | **M** | **Ž** |
| Ured ministra | 1 |  |  |  | 2 | 3 |  |  |  | 1 |  |  |  | 1 |  |  |  | 1 |  |  | 1 |  | 4 | 6 |
| Ured zamjenika ministra | 1 |  |  |  | 1 |  |  |  |  |  |  |  |  |  |  |  |  |  |  |  | 1 |  | 3 | 0 |
| Ured tajnika Ministarstva  |  |  | 1 |  |  |  |  | 1 |  |  |  |  |  |  |  |  |  | 1 |  |  |  |  | 1 | 2 |
| Jedinica interne revizije |  |  |  | 1 |  |  |  |  |  |  |  |  |  |  |  |  |  |  |  |  |  |  | 0 | 1 |
| Sektor za kadrovske, opće i financijsko - materijalne poslove |  |  |  | 1 |  | 1 | 4 | 4 |  |  |  | 1 |  |  |  | 2 | 5 | 7 |  |  | 2 |  | 11 | 15 |
| Sektor za pravosudna tijela |  |  |  | 1 |  | 2 | 1 | 2 |  |  |  | 1 |  |  |  |  |  | 1 |  |  |  |  | 1 | 8 |
| Sektor za izvršenje kaznenih sankcija i rad kaznene ustanove |  |  | 0 |  |  | 1 | 3 | 2 |  |  |  |  |  |  |  |  |  | 2 |  |  |  |  | 3 | 5 |
| Sektor za međunarodnu i međuentitetsku pravnu pomoć i suradnju |  |  | 0 |  | 1 | 2 | 2 | 3 |  | 1 | 3 | 4 |  |  | 1 | 1 |  | 4 |  |  |  |  | 6 | 16 |
| Sektor za upravu |  |  |  | 1 | 1 |  | 1 | 3 |  |  |  | 1 |  |  |  |  |  | 2 |  |  |  |  | 2 | 7 |
| Upravni inspektorat |  |  | 1 |  |  |  | 1 | 1 |  |  |  |  |  |  |  |  |  | 2 |  |  |  |  | 2 | 3 |
| Sektor za strateška planiranja, koordiniranje pomoći i europske integracije |  |  | 1 |  | 1 | 1 | 3 | 3 |  |  | 1 | 2 |  |  |  |  |  | 1 |  |  |  |  | 6 | 7 |
| Sektor za pravnu pomoć i razvitak civilnog društva |  |  | 1 |  |  | 2 | 1 |  |  |  |  | 1 |  |  |  |  |  |  |  |  |  |  | 2 | 3 |
| Sektor za kaznenu pomoć i edukaciju u kaznenim stvarima pred Sudom BiH |  |  |  |  |  | 1 | 2 | 4 |  |  |  | 1 |  |  |  | 1 |  | 2 |  |  |  |  | 2 | 9 |
| Ured za registar zaloga i informatizaciju |  |  |  |  | 1 |  | 1 |  |  |  |  |  |  |  |  | 1 |  |  |  |  |  |  | 2 | 1 |
| Odjeljenje sudbene policije |  |  |  |  | 1 |  |  |  |  |  |  |  |  |  | 2 |  | 42 | 3 |  |  |  |  | 45 | 3 |
| Ured za besplatnu pravnu pomoć |  |  |  |  |  |  |  | 1 |  |  |  | 1 |  |  |  |  |  |  |  |  |  |  | 0 | 2 |
| **UKUPNO**  | 2 |  | 4 | 4 | 8 | 12 | 18 | 24 | 1 | 2 | 4 | 12 |  | 1 | 3 | 5 | 47 | 27 |  |  | 4 |  | 90 | 88 |
| Žalbeno vijeće pri VM BiH | 2 | 1 |  |  |  |  |  |  |  |  |  |  |  |  |  |  |  |  |  |  |  |  | 2 | 1 |

# VI - OKVIR ZA PRAĆENJE PROVEDBE PLANA I PROCJENA REZULTATA

## 6.1 Definiranje ključnih pokazatelja

Pokazatelji uspješnosti su jedna od tehnika koje se koriste za mjerenje uspjeha u postizanju ciljeva postavljenih putem vizije, misije i posebnih ciljeva koji proizlaze iz toga kao dodatak aktivnosti i programa. Pokazatelji su definirani na temelju prirode zadataka i uloge u iskazivanju postignuća određenog cilja ili ostvarenja određenog zadatka.

## 6. 2 Metode prikupljanja informacija o pokazateljima

Metodologija korištena za definiranje pokazatelja uspješnosti i sredstava mjerenja se temelje na sljedećim kriterijima:

1) pokazatelji uspješnosti ciljeva definirani su na temelju očekivanih ishoda za svaki od ciljeva,

2) prilikom postavljanja pokazatelja uspješnosti ciljeva uzeta je u obzir vrsta aktivnosti i programa putem kojih se postižu ciljevi i

3) pored ostalog vodilo se računa o logičnom slijedu i integraciji između pokazatelja uspješnosti srednjoročnih i posebnih ciljeva; pokazatelja uspješnosti i pokazatelja rezultata koji se odnose na aktivnosti i programe koji ostvaruju ciljeve.

## 6.3. Definiranje najvažnijih pokazatelja

Posebni ciljevi, programi i projekti utvrđeni u SPR MP BiH daju smjernice za aktivnosti sa ciljem rješavanja najvažnijih pitanja MP BiH u trogodišnjem razdoblju, usuglašenih unutar MP BiH.

U narednim tablicama prikazani su pokazatelji uspjeha za srednjoročne ciljeve i pokazatelji uspjeha/rezultata za programe, zajedno sa njihovim početnim i očekivanim vrijednostima na kraju trogodišnjeg razdoblja, a detaljan pregled dat je u Prilogu 1. AP SPR MP BiH.

|  |
| --- |
| **POKAZATELJI USPJEHA SREDNJOROČNIH CILJEVA** |
| **Srednjoročni cilj 1:**Unapređenje kreiranja politika, procesa integracije u EU i reforme javne uprave (1.1) |
| **Pokazatelj uspjeha** | **Početna vrijednost****(2024.)** | **Očekivana vrijednost****(2026.)** |
| Indeks vladavine prava za oblasti ograničenja državnih ovlaštenja, odsutnosti korupcije, otvorene vlasti i provedbu propisa | 0,46 | 0,48 |
| **Srednjoročni cilj 2:**Unapređenje učinkovitosti, odgovornosti, kvalitete i neovisnosti sektora pravde u BiH sukladno sa mjerodavnostima, predlaganje propisa o Ustavnom sudu uključujući i rješavanje pitanja statusa međunarodnih sudaca (1.2) |
| **Pokazatelj uspjeha** | **Početna vrijednost****(2024.)** | **Očekivana vrijednost****(2026.)** |
| Indeks vladavine prava za oblasti ograničenja državnih ovlaštenja, kaznena pravde i građanske pravde | 0,46 | 0,48 |

|  |
| --- |
| **POKAZATELJI USPJEHA POSEBNIH CILJEVA I PROGRAMA** |
| **Posebni cilj 1.1a**Razviti sustav uprave i upravne inspekcije, osigurati pretpostavke za aktivnije sudjelovanjecivilnog društva i uspješno koordinirati sektor pravde i uprave u BiH |
| **Program 1.1.1:** **Javna uprava i suradnja sa civilnim društvom** |
| **Pokazatelji uspjeha/rezultata posebnog cilja i programa** | **Početna vrijednost****(2023.)** | **Očekivana vrijednost****(2026.)** |
| Stupanj napretka BiH praćen kroz EU izvješća za BiH (u smislu učinkovite koordinacije provedbe strateškog okvira RJU, pravde i uprave u BiH) | 3 | 4 |
| Stupanj ispunjenja funkcije ŽV pri VM BiH | 2 | 3 |
| **Posebni cilj 1.2a** Osigurati stabilnu sudbenu upravu. ojačati sudbenu suradnju. osigurati pružanje međunarodne pravne pomoći, human i zakonit tretman, te učinkovitu resocijalizaciju zatvorenika |
| **Program: 1.2.1:**Vladavina prava u BiH – sustav pravde ? |
| **Pokazatelji uspjeha/rezultata posebnog cilja i programa** | **Početna vrijednost****(2023.)** | **Očekivana vrijednost****(2026.)** |
| Stupanj napretka BiH praćen kroz EU izvješća za BiH (u smislu razvitka i usklađivanja sustava pravde – Poglavlje 23 i 24 u BiH)  | 2 | 4 |

## 6.4 Praćenje provedbe SPR MP BiH

Prikupljanje informacija o napretku koji je ostvaren u odnosu na pokazatelje definirane u Srednjoročnom planu i razmjena informacija je najvažniji element praćenja i procjene reformskih inicijativa unutar institucije.

S obzirom na složeno zakonodavno i upravno uređenje nije iznenađujuće da Ministarstvu pravde BiH još uvijek nedostaje opsežan sustav prikupljanja, razmjene i analiziranja informacija o upravljanju učincima. Pokazatelji koji su definirani u Srednjoročnom planu osmišljeni su nakon provedbe dva postupka vrednovanja koji su ukazali na potrebu redefiniranja pokazatelja radi pojednostavljenja praćenja istih.

Praćenje provedbe Srednjoročnog plana najvećim svojim dijelom se vrši kroz izvješća o programu rada za prethodne tri godine, te se na temelju tih informacija izrađuje nacrt dokumenta, koji se upućuje na pregled, komentare, dopune i sugestije uz intenzivnu komunikaciju elektronskim i telefonskim putem, ali i organizacijom pojedinačnih sastanaka sa predstavnicima ustrojstvenih jedinica.

Praćenje provedbe se koordinira po srednjoročnim, posebnim ciljevima i programima.

Doprinosi ustrojstvenih jedinica se analiziraju i upoređuju, po čemu se integriraju u Izvješće o provedbi Srednjoročnog plana, a što se vrši redovno, tako i za protekli ciklus.

# DODACI

Dodatak 1: Akcijski plan Srednjoročnog plana rada MP BiH i Pregled zakona, drugih propisa i razvojno-investicijskih projekata/programa i međunarodnih ugovora.

Dodatak 2: Analiza okruženja za Srednjoročni plan rada MP BiH.

**M I N I S T A R**

**Davor Bunoza**

1. Rizici koji se navode u tabeli su rizici čiji je uticaj visok, a vjerovatnoća nastanka velika. Isti su kompletirani i ažurirani u Planu upravljanja rizicima u MP BiH za 2022. godinu koji je dostupan na http://www.mpr.gov.ba/ministarstvo/interno/default.aspx?id=12239&langTag=bs-BA. [↑](#footnote-ref-1)
2. Žalbeno vijeće pri VM BiH je zasebno tijelo. [↑](#footnote-ref-2)